נח (שיר)

נח הוא פזמון שכתב יורם טהרלב, הלחין מתי כספי וביצעו כספי ולהקת שוקולד מנטה מסטיק. השיר יצא לאור בשנת 1974.

רקע
כספי באותה עת היה מנהלה המוזיקלי של שוקולד מנטה מסטיק. וכתב מנגינה אותה הגיש לפסטיבל הזמר והפזמון של 1974. את המנגינה הזאת כספי השמיע לטהרלב דרך הטלפון כאשר כספי סימן לטהרלב איפה כל שורה בשיר מתחילה ונגמרת. בהתחלה חשב להתחיל את השיר עם המילה "למה" אך התחרט לאחר שהבין שזאת מילה נפוצה, לאחר מכן חשב על "לילה". אבל החרוז היחידי שמצא היה לפיילה. וחשב שבגלל שמדובר במילה לועזית לא יקבלו אותה לפסטיבל. ואז בא לו הרעיון ל"נח". אותו כתב תוך 10 דקות, כאשר בשורות הארוכות הכניס רשימה של בעלי חיים, כולל בעלי חיים ימיים כמו השיבוטה.

השיר נכלל בתחרות פסטיבל הזמר והפזמון 1974. אף שלא זכה במקום הראשון הוא מהזכורים ממנו. השיר נכלל באלבום הבכורה של כספי. השיר לווה בנגינה של תזמורת ההקלטות של רשות השידור עליה ניצח יצחק גרציאני.

השיר מתכתב עם סיפור נח והמבול. הוא הגיע למקום הרביעי במצעד הפזמונים השנתי של קול ישראל.

ירדנה ארזי, חברת הלהקה, תיארה את השיר כך: "מתי כספי היה משוחרר טרי של להקת פיקוד הדרום אבל היה ברור שמדובר בגאון מוזיקלי. באותה שנה רוב השירים בפסטיבל התכתבו עם מלחמת יום הכיפורים ופתאום היה שיר במצב רוח אחר. עלינו בהופעה רעננה, עם העמדה שעשתה רותי הולצמן בחדוות חיים, שלוש בחורות עם בגדים מטורפים. לא עשו דברים כאלה בארץ. לא ניצחנו אבל דיברו למחרת על ההופעה שלנו".

השיר בספרי תווים
 מתי כספי, ברית עולם, עמ' 23, הוצאת י. שרברק, 1980. 
 יאיר שרגאי (עורך), לאוהבים את האביב: שירי יורם טהרלב, עמ' 134, הוצאת משרד הביטחון, 1981. 
 פסטיבל הזמר הישראלי תשל"ד 1974, עמ' 22, הוצאת נגן, 1974. 
 תלמה אליגון-רוז (עורכת), עכשיו שרים: שירים שטוב לשיר, עמ' 168, הוצאת כנרת, 2003.

קישורים חיצוניים

 
 
 לדף השיר באתר הספרייה הלאומית

הערות שוליים

שירי 1974
שירי מתי כספי
שירים שנכתבו על ידי יורם טהרלב
שירים שהולחנו על ידי מתי כספי
שוקולד מנטה מסטיק
שירי ירדנה ארזי
שירי פסטיבל הזמר והפזמון
שירים המבוססים על התנ"ך